# data[].attributes.attachment_caption
Ευαισθητοποίηση

# data[].attributes.headline
Περιστατικό 1:  Άγριο ξύλο σε 13 χρονο μαθητή 

# data[].attributes.subject
Περιστατικό 1:  Άγριο ξύλο σε 13 χρονο μαθητή 

# data[].attributes.body
Σε μήνυση σε βάρος επτά μαθητών και της Διεύθυνσης Γυμνασίου του Αγρινίου, προχώρησε μητέρα μαθητή που δέχθηκε επίθεση από συμμαθητές του.

Μια επίθεση μάλιστα που καταγράφτηκε σε κινητά μαθητών και κυκλοφόρησε σε μέσα κοινωνικής δικτύωσης. Το περιστατικό έγινε αντιληπτό στις 11 Νοεμβρίου από τη μητέρα του μαθητή, που πήγε στο σχολείο και βρήκε τον 13χρονο γιο της χτυπημένο στο πρόσωπο και κλαμένο. Ρωτώντας τον, ενημερώθηκε πως την ώρα που σχολούσε, δέχθηκε την επίθεση συμμαθήτριας του που τον χτύπησε βίαια στο πρόσωπο, επανειλημμένα. Η επίθεση αυτή έγινε ενώπιον έξι ακόμη μαθητών που κατηγορούνται ότι την παρότρυναν και γελούσαν σε βάρος του μαθητή.

Αυτό μάλιστα φαίνεται και στο σχετικό video που αναρτήθηκε στο Ιnstagram και στο Tik Tok από την μαθήτρια. Η μαθήτρια φέρεται να έδρασε κατόπιν παρότρυνσης ενός μαθητή και στη συνέχεια όσοι παρακολουθούσαν την επίθεση, γελούσαν και χλεύαζαν τον 13χρονο, που κρατούσε προτεταμένο το χέρι του, σε μια προσπάθεια να αποκρούσει τα χτυπήματα, χωρίς όμως να απαντά σε αυτά.

# data[].attributes.attachment_caption
Ευαισθητοποίηση

# data[].attributes.headline
Περιστατικό 2:   Σοκάρει η επίθεση με μαχαίρι σε 16 χρονο

# data[].attributes.subject
Περιστατικό 2:   Σοκάρει η επίθεση με μαχαίρι σε 16 χρονο

# data[].attributes.body
Θύμα επίθεσης από συνομηλίκους του έπεσε, το πρωί της Δευτέρας 25 Οκτωβρίου, 16χρονος μαθητής του 1ου ΕΠΑΛ Αθηνών. Σύμφωνα με τις πληροφορίες, προηγήθηκε διαπληκτισμός. Περίπου 15 άτομα επιτέθηκαν με μαχαίρι στον μαθητή και τον χτυπούσαν ενώ προσπαθούσε να φύγει.

«Έχει πέσει ψυχολογικά. Έχουμε χάσει τη γη κάτω από τα πόδια μας», ανέφερε η μητέρα του ανήλικου που τραυματίστηκε από τη δράση των μελών της συμμορίας.

«Πήγαν να μου το σκοτώσουν», πρόσθεσε. «Συνέβη ξαφνικά. Δεν έχω ακούσει τίποτα», ανέφερε η μητέρα του θύματος ενώ ξεκαθάρισε πως δεν τον είχαν απειλήσει στο παρελθόν, δεν ήταν μπλεγμένος, άλλα ούτε είχε παρατηρήσει κάποια αλλαγή συμπεριφορά του γιου της.

«Γιατί;»

Παράλληλα, τόνισε πως δεν επικοινώνησε μαζί της κανένας από το οικογενειακό περιβάλλον των δραστών.

«Γιατί υπάρχει αυτή η βία; Ψυχολογικά δεν είμαστε καλά», αναρωτήθηκε η μητέρα με τρεμάμενη φωνή.
Στη φυλακή οδηγήθηκαν οι τρεις ανήλικοι που φέρονται ως μέλη συμμορίας. Αντιμέτωποι με κατηγορίες για απόπειρα ανθρωποκτονίας και παράνομη οπλοχρησία.

# data[].attributes.attachment_caption
Ευαισθητοποίηση

# data[].attributes.headline
Περιστατικό 3:   Άγριο ξύλο μεταξύ μαθητριών

# data[].attributes.subject
Περιστατικό 3:   Άγριο ξύλο μεταξύ μαθητριών

# data[].attributes.body
Νέο περιστατικό βίας διαδραματίστηκε πριν από μερικές ημέρες και στο 1ο ΕΠΑΛ Αθήνας, με την μητέρα της μαθήτριας που έπεσε θύμα επίθεσης να προσφεύγει στη Δικαιοσύνη.

Θύμα της επίθεσης είναι μια κοπέλα 16 ετών και δράστες έξι συμμαθήτριές της, οι οποίες τής επιτέθηκαν έξω από τις τουαλέτες τους σχολείου με αποτέλεσμα να τη στείλουν στο νοσοκομείο.

Σύμφωνα με πληροφορίες, το 16χρονο κορίτσι διαπληκτίστηκε με συμμαθήτριά της με αφορμή τη θέση που καθόταν στην αίθουσα του σχολείου.

Μόλις τέλειωσε η ένταση, το παιδί πήγε στην τουαλέτα. Βγαίνοντας όμως την πλησίασε η συμμαθήτρια, με την οποία είχε τσακωθεί. Μάλιστα, δεν ήταν μόνη, είχε μαζί της πέντε ανήλικα κορίτσια.

Οι κοπέλες φέρεται να εμπόδισαν την 16χρονη να προχωρήσει, ενώ τής πέταξαν στο κεφάλι ένα πλαστικό ποτήρι με καφέ και στη συνέχεια, την ξυλοκόπησαν με μανία.

Το κορίτσι οδηγήθηκε στο νοσοκομείο όπου και νοσηλεύτηκε, ενώ κατήγγειλε το συμβάν στο τμήμα Ασφαλείας Ζωγράφου το οποίο έχει αναλάβει την υπόθεση.

# data[].attributes.attachment_caption
Ευαισθητοποίηση

# data[].attributes.headline
Περιστατικό 4:   16χρονη έσβησε τσιγάρο στο μάτι συμμαθήτριάς της

# data[].attributes.subject
Περιστατικό 4:   16χρονη έσβησε τσιγάρο στο μάτι συμμαθήτριάς της

# data[].attributes.body
16χρονη έσβησε τσιγάρο στο μάτι συμμαθήτριάς της

Σοκάρει η φωτογραφία που ήρθε στο φως της δημοσιότητας και δείχνει το μάτι της μαθήτριας από το ΕΠΑΛ Δραπετσώνας, πάνω στο οποίο μια συμμαθήτρία της έσβησε το τσιγάρο της.
Το αδιανόητο αυτό περιστατικό, που ήρθε να προστεθεί στα πολλά ακόμη περιστατικά, που έχουν συμβεί στα σχολεία τις τελευταίες ημέρες, σημειώθηκε στο ΕΠΑΛ Δραπετσώνας, το πρωί της περασμένης Τρίτης όταν, κατά τη διάρκεια διαλείμματος, μια 16χρονη έσβησε το τσιγάρο που κάπνιζε στο αριστερό μάτι μιας άλλης μαθήτριας.

Άμεσα στο σημείο έφτασε η 41χρονη μητέρα του θύματος, η οποία ενημερώθηκε από τον διευθυντή του σχολείου και συνόδευσε την κόρη της στο Κέντρο Υγείας της Δραπετσώνας, ώστε να της παρασχεθούν οι πρώτες βοήθειες.

Στη συνέχεια, το θύμα μαζί με τη μητέρα της, πήγαν στο αστυνομικό τμήμα της περιοχής και κατέθεσαν μήνυση. Σύμφωνα με πληροφορίες το κορίτσι είναι καλά στη υγεία του, ενώ η 16χρονη συνελήφθη για απόπειρα βαριάς σωματικής βλάβης.

# data[].attributes.headline
ΒΑΣΙΛΗΣ ΜΑΤΣΙΚΟΠΟΥΛΟΣ

# data[].attributes.subject
ΒΑΣΙΛΗΣ ΜΑΤΣΙΚΟΠΟΥΛΟΣ

# data[].attributes.body
Πιστεύω πως υπάρχουν τρεις βασικοί λόγοι  που προκαλούν τη σχολική βία στα σχολεία. Πρώτον σημαντικό ρόλο παίζει η οικογένεια δηλαδή με τους κανόνες που έχει. Δεύτερον οι δάσκαλοι αν βλέπουν τέτοιες συμπεριφορές θα πρέπει να παίρνουν τα κατάλληλα μέτρα όπως στο να μπει κάποια τιμωρία. Τέλος τα παιδιά που βλέπουν τον καβγά δεν θα πρέπει να φωνάζουν ιαχές όπως ξύλο και άλλα. Θα πρέπει να φωνάξουν κάποιον καθηγητή ή να παν οι ίδιοι να τους χωρίσουν.

# data[].attributes.headline
Aστέρης Μάρκου

# data[].attributes.subject
Aστέρης Μάρκου

# data[].attributes.body
Πιστεύω πως ο κυριότερος λόγος που δημιουργείται ένας καβγάς είναι για να υπερισχύσει ο πιο δυνατός, κάτι που είναι λάθος .Βέβαια όλα έχουν να κάνουν με την ανατροφή που δίνει  κάθε γονιός στο παιδί του και οι αρχές που έχει καθε οικογενεια!

# data[].attributes.headline
Ξένια Καραζήση

# data[].attributes.subject
Ξένια Καραζήση

# data[].attributes.body
Κάτι που απασχολεί τα τελευταία χρόνια πολλά σχολεία αλλά και επιβαρύνει πολύ την ψυχολογία των μαθητών είναι ο σχολικός εκφοβισμός/bulling.Τα τελευταία χρόνια λοιπόν η κοινωνία μας έχει δει και ακούσει ακραία συμβάντα μεταξύ μαθητών κυρίως στον σχολικό χώρο. Για παράδειγμα άγριο ξύλο , σωματική,ψυχολογική και λεκτική βία οπού προέρχεται από νέα παιδιά της γενιάς μας.Υπάρχουν πολλοί τρόποι να σταματήσουμε μια τέτοια συμπεριφορά ή το ίδιο το συμβάν μιλώντας σε έναν καθηγητή , αλλά τα παιδιά πιστεύουν ότι ύστερα θα θεωρηθούν καρφιά και ίσως οι καθηγητές να τα αγνοήσουν πιστεύοντας ότι θα μπορέσουν να βρούνε λύση μόνα τους. Κάτι που πιστεύω είναι κάθετα λάθος.Τα παιδιά που κάνουν bulling σε άλλα παιδιά ή είναι αδύναμες προσωπικότητες οι οποίοι προσπαθούν να φανούν ανώτεροι με αυτόν τον τρόπο , ή παιδιά που έχουν ζήσει σε βίαιο και ακατάλληλο περιβάλλον οπότε θεωρούν τις πράξεις τους σωστές .

# data[].attributes.headline
ΔΑΡΑΤΖΗΣ ΑΡΙΣΤΟΣΤΕΛΗΣ

# data[].attributes.subject
ΔΑΡΑΤΖΗΣ ΑΡΙΣΤΟΣΤΕΛΗΣ

# data[].attributes.body
Σημαντικότατο πρόβλημα της εποχής μας αποτελεί η ενδοσχολική βία. Τα προηγούμενα χρόνια το πρόβλημα απασχολούσε σχεδόν αποκλειστικά χώρες όπως οι Η.Π.Α και πολύ λιγότερο την Ελλάδα. Λόγοι όπως: η κοινωνική και η οικογενειακή κατάσταση, οι οικονομικές δυσκολίες, η έλλειψη αγωγής και σωστής διαπαιδαγώγισης, ο μιμητισμός και η χαλαρή αντιμετώπιση παραβατικών συμπεριφορών τόσο από το οικογενειακό όσο και από τα σχολικό περιβάλλον, ευθύνονται για την έξαρση του φαινομένου αλλά και για την αδυναμία αντιμετώπισής του. Η σχολική κοινότητα αποτελεί μια μικρογραφία της κοινωνίας στην οποία θα ενσωματωθούν πολύ σύντομα οι σημερινοί μαθητές. Αυτό θα πρέπει να μας κάνει να αναρωτηθούμε το ζοφερό μέλλον με το οποίο θα βρεθούμε αντιμέτωποι...

# data[].attributes.headline
ΜΑΡΚΟΠΟΥΛΟΣ ΒΑΓΓΕΛΗΣ

# data[].attributes.subject
ΜΑΡΚΟΠΟΥΛΟΣ ΒΑΓΓΕΛΗΣ

# data[].attributes.body
Η σχολική βία στις μέρες μας είναι κάτι συνηθισμένο δυστυχώς. Υπάρχουν  πολλοί παράγοντές από τους οποίους ξεκινάει όλο αυτό. 1. Πιστεύω πως φταίνε οι γονείς γιατί δεν έδωσαν καλή ανατροφή στο παιδί τους.
2. Μέρος ευθύνης έχουν και οι καθηγητές-δάσκαλοι γιατί δεν καταφέρνουν να το σταματήσουν και επίσης δεν μιλάνε αρκετά στους μαθητές για να μην φτάνουν στο σημείο να παίζουν ξύλο.
3.Τα παιδιά, που βλέπουν τέτοιες συμπεριφορές και δεν προσπαθούν να τις σταματήσουν αλλά ίσα ίσα τις ενθαρρύνουν.
4. Το σχολείο θα πρέπει να  οργανώνει δραστηριότητες στις οποίες να εξηγούν ότι δεν είναι σωστό να παίζουν ξύλο για να λύσουν τις διαφορές τους τα παιδιά.
5. Τέλος θα πρέπει οι γονείς αλλά και το σχολείο να θέσουν τιμωρίες για τα παιδιά τα οποία λύνουν τις διαφορές τους με ξύλο.

# data[].attributes.headline
Μελέτης Θεοδωρόπουλος

# data[].attributes.subject
Μελέτης Θεοδωρόπουλος

# data[].attributes.body
Η βία στα σχολεία διακρίνεται σε λεκτική και σωματική, καθώς οι μαθητές βρίσκουν καθημερινά διάφορους τρόπους να εκφοβίσουν το θύμα τους.
Πολύ συχνά, κάποιοι άνθρωποι ασκούν την βία, επειδή έχουν υποστεί και οι ίδιοι κάτι αντίστοιχο στο παρελθόν. Όταν τα παιδιά, έχουν προδιάθεση να γίνουν θύτες, καταφέρνουν να βρουν αφορμή. Κάθε άνθρωπος είναι διαφορετικός και οι αφορμές που μπορεί να σκεφτεί κάποιος βασίζονται στη διαφορετικότητα των ατόμων.
Στα σχολεία οι μαθητές, κατακρίνουν τα παιδιά τα οποία έχουν διαφορετική καταγωγή, απόχρωση δέρματος ή θρησκεία. Μαθητές οι οποίοι διαβάζουν και έχουν καλούς βαθμούς, συχνά δέχονται προσβλητικά σχόλια. Επιπλέον οι αρχές που λαμβάνει κάθε παιδί από το σπίτι του, έχουν σημαντικό ρόλο, μιας και επιδρούν στη προσωπικότητα, τον χαρακτήρα και τις αντιλήψεις του.
Αν υπάρχει θάρρος, τότε θα αποκαλυφθούν αρκετά περιστατικά σχολικού εκφοβισμού. Καλό είναι να μιλάμε, όσο γρηγορότερα γίνεται, με αποτέλεσμα να προλαμβάνουμε την επιρροή των επιπτώσεων στο θύμα και να μην προβεί σε ακραίες πράξεις.  Η ενσυναίσθηση είναι πολύ σημαντική σε τέτοιες καταστάσεις, καθώς είναι πολύ στενάχωρο, οι μαθητές να μην περνούν καλά στο φυσικό τους περιβάλλον, δηλαδή στο σχολείο. Έτσι, τα παιδιά θα μάθουν να είναι ο εαυτός τους, χωρίς να φοβούνται και θα εκφράζονται ελεύθερα.

# data[].attributes.headline
Λάμπρος Κουτσολάμπρος

# data[].attributes.subject
Λάμπρος Κουτσολάμπρος

# data[].attributes.body
Ο σχολικός εκφοβισμός έχει γίνει ένα πολύ συχνό φαινόμενο δυστυχώς. Πιστεύω πως για αυτό έχουμε όλοι μας ευθύνη. Οι γονείς των παιδιών που προκαλούν τον εκφοβισμό είναι κατά τη γνώμη μου ο βασικότερος παράγοντας. Επίσης, φταίμε και εμείς, που ενώ είμαστε μπροστά στο συμβάν δεν αντιδρούμε.

# data[].attributes.headline
ΒΑΓΓΕΛΗΣ ΒΑΙΟΣ

# data[].attributes.subject
ΒΑΓΓΕΛΗΣ ΒΑΙΟΣ

# data[].attributes.body
Η σχολική βία είναι ένα θέμα που προβληματίζει ιδιαίτερα στις μέρες μας. Σημαντικό ρόλο στην αύξηση τέτοιων φαινομένων πιστεύω παίζει η οικογένεια και ο τρόπος που έχει μεγαλώσει και αντιμετωπίζει τα παιδιά της, οι παρέες που δημιουργούν λάθος πρότυπα και πολλές φορές παρασύρονται από αυτές και τέλος το σχολικό περιβάλλον και ο τρόπος που αντιμετωπίζει τέτοια περιστατικά γιατί κάποιες φορές αδιαφορεί.

# data[].attributes.headline
ΔΗΜΗΤΡΙΟΥ ΑΝΝΑ ΜΑΡΙΑ

# data[].attributes.subject
ΔΗΜΗΤΡΙΟΥ ΑΝΝΑ ΜΑΡΙΑ

# data[].attributes.body
Η σχολική βία είναι ένα σοβαρό πρόβλημα  της εποχής μας .Οι αιτίες που το γεννούν είναι διάφορες. Η προβληματική οικογενειακή  κατάσταση , η έλλειψη αγωγής και παιδείας , η ανασφάλεια , ο φόβος , τα άσχημα πρότυπα είναι κάποιες από αυτές. Αλλά και το σχολικό περιβάλλον ασχολείται περισσότερο με τα μαθήματα παρά με την ψυχολογία των μαθητών.Ο συνδυασμός των παραπάνω οδηγούν στην σχολική βία

# data[].attributes.attachment_link.title
ηβωρηξγνσθδξ

# data[].attributes.headline
Ιωάννα Καραζήση

# data[].attributes.subject
Ιωάννα Καραζήση

# data[].attributes.body
Ο εκφοβισμός (bulling) αναφέρεται στην σωματική και ψυχολογική μείωση ή κακοποίηση ατόμων σε μια ομάδα.Κάποιοι μπορεί να πιστεύουν πως αποτελεί σχολικό φαινόμενο , όμως αντιθέτως εμφανίζεται σε όλες τις ηλικίες και κοινωνικές ομάδες. Μπορούμε να συναντήσουμε θύματα εκφοβισμό αλλά και θύτες παντού, σε σχολεία, στον στρατό, σε αθλητικά σωματια, σε εξωτερικούς χώρους αλλά ακόμα και μέσα σε μια οικογένεια (ενδοοικογενειακη βία). Είναι με μορφή κακοποίησης ή εξαναγκασμού. Το θύμα του εκφοβισμού αναφέρετε αλλιώς ως στόχος.
Υπάρχουν διάφορες μορφές βίας, αυτές είναι :
1) Σωματική Βία (Ως σωματική βία χαρακτηρίζεται  οποιαδήποτε βίαιη πράξη με πρόθεση πρόκλησης πόνου, ή τραυματισμού. Κυμαίνεται από την βίαιη απώθηση, το χαστούκι, τα χτυπήματα με τα χέρια, το σφίξιμο στο λαιμό, μέχρι τις επιθέσεις και τα χτυπήματα με αντικείμενα ή όπλα, με αποκορύφωμα την απόπειρα ανθρωποκτονίας.)
2)Σεξουαλική Βία (Αφορά τον εξαναγκασμό της γυναίκας σε σεξουαλική συνεύρεση με τον σύζυγο/ σύντροφό της καθώς και με κάθε άλλο άντρα ο οποίος θα εκμεταλευτεί το σώμα της.)
3) Ψυχολογική Βία (Πρόκειται για εκείνη τη μορφή βίας, με την οποία πολύ συχνά ξεκινά το φαινόμενο της ενδοοικογενειακής βίας. Σ’αυτήν τη μορφή βίας συμπεριλαμβάνονται οι βρισιές, οι προσβολές (λεκτική βία), οι ταπεινώσεις και η προσβολή της αξιοπρέπειας. Ο θύτης χρησιμοποιεί συχνά τις απειλές και τον εκφοβισμό, ως μέσο άσκησης ελέγχου, ενώ συχνά δημιουργεί σκηνές ζηλοτυπίας. Επίσης, ασκεί συστηματικό έλεγχο στην κοινωνική ζωή του θύματος με σκοπό την απομόνωσή του.)
4)Οικονομική Βία (Αφορά πράξεις που οδηγούν σε στέρηση, ή απειλή στέρησης διατροφής, βασικών αγαθών και μέσων συντήρησης. Επίσης, την παρακράτηση χρημάτων, καθώς και ορισμένα εγκλήματα κατά της περιουσίας, που λαμβάνουν χώρα μέσα στα πλαίσια της συζυγικής, ή συντροφικής σχέσης. Για παράδειγμα, δεν επιτρέπεται στο θύμα να διαχειρίζεται τα εισοδήματά του, ή να εργάζεται.)
5) Ενδοοικογενειακη Βία ( Είναι κάθε είδους βία που μπορεί να εμφανιστεί μέσα στα πλαίσια μια οικογένειας, από τον καθένα που βρίσκεται μέσα σε αυτα.)
6) Λεκτική Βια (Η λεκτική βία συνήθως έχει υβριστικό περιεχόμενο, χαρακτηρισμούς, μείωση του θύματος, εκφοβισμό κ.λ.π. Είναι όταν κάποιος χρησιμοποιεί τα παραπάνω πράγματα για να μειώσει κάποιον άλλον. Τις περισσότερες φορές ακολουθείτε από σωματική βια.)
Οι περισσότεροι θύτες πιστεύουν πως η άσκηση βίας στους άλλους είναι μαγκιά, αλλά άμα τους συμβούν τα ίδια πράγματα και αισθανθούν όπως έκαναν τους άλλους να αισθάνονται, τότε θα καταλάβουν το μεγάλο λάθος που έκαναν. Αλλά δεν θα μπορούν να το διορθώσουν πια.

# data[].attributes.body
Ένα από τα πιο σοβαρά προβλήματα που αντιμετωπίζουμε στην καθημερινότητά μας είναι η σχολική βία.Πολλοί μαθητές διαφόρων ηλικιών γίνονται θύματα εκφοβιστών ή ακόμα και ξυλοδαρμού από παιδιά μεγαλύτερης ή ίσης ηλικίας. Οι πιθανές αιτίες αυτού του φαινομένου είναι η κακή διαπαιδαγώγηση από τους γονείς, οι κακές παρέες,η μίμηση λάθος προτύπων, η ελλειπής ενημέρωση και παιδεία. Παρουσιάζεται σημαντική αύξηση του φαινομένου αυτού και υπάρχει ο φόβος, αν δεν ληφθούν τα κατάλληλα μέτρα,να επιδεινωθεί.Η ενημέρωση των παιδιών από το σχολείο για τον σχολικό εκφοβισμό θα παίξει σημαντικό ρόλο στην μείωση του φαινομένου αυτού.

# data[].attributes.headline
ΧΡΗΣΤΟΣ ΚΟΝΤΟΥΛΗΣ

# data[].attributes.subject
ΧΡΗΣΤΟΣ ΚΟΝΤΟΥΛΗΣ

# data[].attributes.body
Πιστεύω πως ένα από τα ποιο βασικά σημεία που προκαλούν τον καβγά είναι η ανατροφή και οι τρόποι τους οποίους τους μαθαίνουμε από την οικογένεια. Ίσως οι καθηγητές θα πρέπει να  παίρνουν περισσότερα τιμωρητικά μέτρα. Τέλος τα παιδιά θα έπρεπε να καταλάβουν πως το να έχουν αυτήν την συμπεριφορά δεν θα τους κάνει καλύτερους από ότι είναι...Και να καταλάβουν ότι μπορεί να καταλήξει κάπου οπού ούτε αυτοί δεν θα θέλουν, μα όταν το μετανιώσουν θα είναι ΑΡΓΆ...!

# data[].attributes.body
Ο σχολικός εκφοβισμός είναι μια μορφή παραβατικής συμπεριφοράς, η οποία συναντάται κατά την παιδική και εφηβική ηλικία. Τον συναντάμε σε μορφές όπως λεκτικός, σωματικός, κοινωνικός και ηλεκτρονικός εκφοβισμός. Για την αντιμετώπιση του φαινομένου είναι απαραίτητο να χαρακτεί μια προληπτική  πολιτική που να παρεμβαίνει σε πολλά επίπεδα. Ευρωπαϊκή έρευνα δείχνει ότι οι γονείς δηλώνουν συνήθως άγνοια για το πρόβλημα, οι μαθητές συχνά νιώθουν ότι η παρέμβαση κάποιου ενήλικα είναι σπάνια και αναποτελεσματική και μπορεί να επιτείνει την κατάσταση ενώ ένα ποσοστό δασκάλων όταν αντιλαμβάνονται περιστατικά εκφοβισμού δυσκολεύονται να τα αντιμετωπίσουν.

# data[].attributes.headline
ΕΚΟΥΤΣΟΓΛΟΥ ΑΝΑΣΤΑΣΙΑ 

# data[].attributes.subject
ΕΚΟΥΤΣΟΓΛΟΥ ΑΝΑΣΤΑΣΙΑ 

# data[].attributes.body
Στις μέρες μας έχουν  συμβεί πολλά περιστατικά με  κύριο θέμα την σχολική βία.Το φαινόμενο  της ενδοσχολικής βίας   βασίζεται σε πολλούς παράγοντες.Μερικοί από αυτούς είναι η οικογένεια που φροντίζει για την καλή ανατροφή του παιδιού και για την διαπαιδαγώγηση του , οι κακές παρέες οι οποίες επηρεάζουν τον χαρακτήρα και την συμπεριφορά του , τα λάθος πρότυπα τα οποία τις περισσότερες φορές τον παρασέρνουν. Τέλος,το σχολικό περιβάλλον που μερικές φόρες δείχνει αδιαφορία σε αυτά τα περιστατικά.

# data[].attributes.headline
Ιωάννα Γκιάτα

# data[].attributes.subject
Ιωάννα Γκιάτα

# data[].attributes.body
Η βία στα σχολεία είναι συχνό φαινόμενο στη σημερινή εποχή. Υπάρχουν πολλοί παράγοντες οι οποίοι την τροφοδοτούν. Ένας από αυτούς είναι και η συμπεριφορά όλων αυτών των οποίων την επικροτούν, κάνοντας τον θύτη να πιστεύει ότι συνεχίζοντας αυτή τη συμπεριφορά γίνεται πιο αποδεκτός και πιο "μάγκας". Όλοι εμείς οι οποίοι έχει τύχει να βρισκόμαστε μπροστά σε ένα τέτοιο περιστατικό πρέπει να αποθαρρύνουμε και όχι να επαινούμε αυτές τις συμπεριφορές και αυτές τις πράξεις. Με αυτό τον τρόπο και αυτή την αντίδραση ο υπαίτιος της κατάστασης αυτής θα καταλάβει το λάθος του και κατά πάσα πιθανότητα δεν θα ξανά επαναλάβει ό,τι έκανε.

# data[].attributes.headline
ΚΑΤΕΡΙΝΑ ΣΙΛΙΒΕΣΤΡΟΥ

# data[].attributes.subject
ΚΑΤΕΡΙΝΑ ΣΙΛΙΒΕΣΤΡΟΥ

# data[].attributes.body
Δυστυχώς, στις μέρες μας η σχολική βία έχει μπει για τα καλά στη ζωή μας. Τα παιδιά καταφεύγουν σε αποτρόπαιες πράξεις , χώρις κάποιον ουσιαστικό λόγο. Όμως για αυτά τα γεγονότα, δεν ευθύνονται μόνο τα παιδιά αλλά και οι γονείς και γενικά ο οικογενειακός περίγυρος  (δάσκαλοι , φίλοι κλπ.).Δεν έχουν διδαχτεί καλούς τρόπους και δεν γνωρίζουν πως ο διάλογος είναι πάντα η καλύτερη λύση. Αυτά τα παιδιά που θέλουν να δείξουν ότι είναι οι "καλύτεροι" στην πραγματικότητα έχουν τεράστια αδυναμία και ανασφάλεια .Οπότε ας μην πληγώνουμε τους άλλους, να σεβόμαστε τον συνάνθρωπό μας και να μην κάνουμε στους άλλους αυτά που δεν θέλουμε να μας κάνουν...Ας σταματήσει η σχολική βία.

# data[].attributes.headline
Μυρτώ Αθανασίου

# data[].attributes.subject
Μυρτώ Αθανασίου

# data[].attributes.body
Ο σχολικός εκφοβισμός(γνωστός ωs bullying) δυστυχώς επικρατεί συνεχόμενα και μάλιστα πάρα πολύ συχνά, ιδιαιτέρως τα τελευταία χρόνια, σε όλα τα σχολεία. Οι μορφές του σχολικού εκφοβισμού είναι ποικίλλες, όπως για παράδειγμα, οι εξής: α) λεκτική βία, β)σωματική βία, γ)αποκλεισμός ατόμων από παρέες, δ)διαρκή κοροϊδία συγκεκριμένων ατόμων. Όμως ο σχολικός εκφοβισμός, όπως εύκολα γίνεται αντιληπτό, είναι ένα πολύ άσχημο φαινόμενο και πρέπει όλοι οι άνθρωποι να το σταματήσουν, προτού εξαπλωθεί ακόμη περισσότερο.

# data[].attributes.headline
Γεωργουλα Αρετή 

# data[].attributes.subject
Γεωργουλα Αρετή 

# data[].attributes.body
Τα τελευταία χρόνια το φαινόμενο την ενδοσχολικής βίας αυξάνεται συνεχώς. Κυρία αιτία αποτελούν τα λανθασμένα πρότυπα συμπεριφοράς που λαμβάνουν από τις οικογένειες τους. Ένας ακόμη παράγοντας που επηρεάζει ιδιαίτερα αρνητικά το συγκεκριμένο φαινόμενο είναι η αυξανόμενη χρήση των μέσων κοινωνικής δικτύωσης από άτομα νεαρής ηλικίας . Διότι με αυτήν την λανθασμένη χρήση, πολλές φορές αναρτούνται βίντεο ακατάλληλου περιεχομένου με αποτέλεσμα αυτές οι αρνητικές συμπεριφορές να υιοθετούνται από μεγαλύτερο αριθμό ατόμων .  Τέλος  κάτι που επιδεινώνει το συγκεκριμένο φαινόμενο είναι η αδιαφορία των καθηγητών κάποιες φορές.

# data[].attributes.headline
ΣΤΑΥΡΟΣ ΚΑΝΤΖΙΟΣ

# data[].attributes.subject
ΣΤΑΥΡΟΣ ΚΑΝΤΖΙΟΣ

# data[].attributes.body
Υπάρχουν πολλοί λόγοι που μπορεί να συμβάλλουν ώστε ένα παιδί να εκδηλώνει επιθετικές και βίαιες συμπεριφορές. Η εκδήλωση εκφοβιστικών συμπεριφορών είναι σε μεγάλο βαθμό το αποτέλεσμα πολυποίκιλων εμπειριών και ερεθισμάτων στα οποία έχει εκτεθεί το παιδί που εκφοβίζει κατά τη διάρκεια της αναπτυξιακής του πορείας. Τα παιδιά που εκφοβίζουν μπορεί σε άλλο χώρο ή χρόνο να ήταν ή και να είναι ακόμα και τώρα αποδέκτες εκφοβιστικών και βίαιων συμπεριφορών.Οι μαθητές συχνά εκφοβίζουν για να νιώσουν ανώτεροι από τους άλλους καθώς αντλούν ισχύ και δύναμη από τη συγκεκριμένη μορφή συμπεριφοράς. Επίσης, μέσα από την εκδήλωση εκφοβιστικών συμπεριφορών μπορεί να στοχεύουν στο να τραβήξουν την προσοχή, να τύχουν αποδοχής και να γίνουν περισσότερο δημοφιλείς από ότι ήταν στο παρελθόν. Στην πραγματικότητα, όμως, δεν γίνονται περισσότερο δημοφιλείς, αλλά αντίθετα η πλειοψηφία της μαθητικής κοινότητας τους φοβάται και προσπαθεί να τους αποφύγει. Ακόμα, οι μαθητές που εκφοβίζουν σε αρκετές περιπτώσεις είναι δυστυχισμένοι και προσπαθούν να μεταφέρουν το έλλειμμα χαράς που νιώθουν στους άλλους. Ένα άλλο στοιχείο που συνδέεται με την εκδήλωση εκφοβιστικών συμπεριφορών είναι και τα συναισθήματα ζήλιας που μπορεί να νιώθει το παιδί που εκφοβίζει για τον αποδέκτη της εκφοβιστικής συμπεριφοράς. Οι μαθητές που εκφοβίζουν στοχεύουν στη "διαφορετικότητα" του άλλου για να τον κάνουν να νιώσει άσχημα για τον εαυτό του και να τον απαξιώσουν.

# data[].attributes.headline
Μάρκος Καπούλας

# data[].attributes.subject
Μάρκος Καπούλας

# data[].attributes.body
Ο σχολικός εκφοβισμός δυστυχώς είναι ένα σοβαρά ανεπτυγμένο πρόβλημα στην σημερινή εποχή. Οι μαθητές όλο και εμφανίζουν βίαιες συμπεριφορές πιστεύοντας ότι είναι δυνατότεροι από τους άλλους ενώ στην πραγματικότητα είναι αυτοί που δεν έχουν την ψυχική δύναμη. Όμως ΄όλα αυτά κυρίως εισέρχονται από την ανατροφή και γενικότερα το περιβάλλον όπου ζουν. Πολλά παιδιά πηγαίνουν σχολείο με τον φόβο και τον τρόμο με πόσα χτυπήματα θα έχουν στο σώμα τους . Για αυτό πρέπει να βάλουμε ένα στοπ σε όλο αυτό.

# data[].attributes.headline
Βουλγαρίδου Νεφέλη

# data[].attributes.subject
Βουλγαρίδου Νεφέλη

# data[].attributes.body
Εκφοβισμός ή bulling  είναι η σωματική ή ψυχολογική βλαβη
που ασκεί ένα ή περισσότερα άτομα σε ένα άλλο. Αυτό το φαινόμενο στις μέρες μας είναι πολύ συχνό και αυτο φαίνεται από τα περιστατικά τα οποία βλέπουμε στις ειδήσεις ή ακούμε από γνωστούς. Η βίαιη συμπεριφορά είναι κάτι το οποίο μαθαίνεις και δεν έρχεται αυτόματα. Τέτοια συμπεριφορά μπορεί να εμφανιστεί λόγω:
-Κακού οικογενειακού περιβάλλοντος (ενδοοικογενειακή βία).
-έλλειψη ενημέρωσης πάνω σε αυτό το θέμα.
-Κακές παρέες μέσα και έξω από το σχολείο.
-Αδιαφορία του εκπαιδευτικού προσωπικού και έλλειψη μέτρων και ποινών.

Το οικογενειακό περιβάλλον παίζει μεγάλο ρόλο γιατί ότι βλέπεις εκεί, το μιμήσε στο σχολείο.
Αν δεν είσαι ενημερωμένος πάνω στο θέμα του bulling μπορεί να μην καταλάβεις οτι μία συγκεκριμένη συμπεριφορά είναι λάθος.
Οι φίλοι σου είναι σαν δεύτερη οικογένεια γι'αυτό μπορεί να συμβεί πάλι το φαινόμενο της μίμησης .
Οι κανόνες είναι το ποιό σημαντικό πράγμα σε ένα σχολείο για αυτό πρέπει να ακολουθούνται πιστά.
Πρέπει να σταματήσουμε την βία!!!

# data[].attributes.headline
ΓΑΛΛΙΟΥ ΝΕΦΕΛΗ

# data[].attributes.subject
ΓΑΛΛΙΟΥ ΝΕΦΕΛΗ

# data[].attributes.body
Η σχολική βια βασίζεται σε πολλούς λογους  στους οι οποίους περισσότεροι δεν δίνουν σημασία και για αυτό εξαπλώνεται όλο και πειρισσότερο. Φυσικά η βια δεν υπάρχει μόνο στην Ελλάδα, αλλά σε όλο τον κόσμο.
Πολλοί άνθρωποι οι οποίοι εχούν υποστεί bullying είναι για την διαφορά στο χρώμα τους.  Δυστυχώς αυτή η αδικία απέναντι στο χρώμα αμα ο άλλος είναι ''μαύρος'' ή '''άσπρος''
υπάρχει από πάντα και πρέπει να βάλουμε ένα ΤΕΛΟΣ σε αυτή.

# data[].attributes.headline
Ζέρβα Ανδριάννα

# data[].attributes.subject
Ζέρβα Ανδριάννα

# data[].attributes.body
ΒΙΑ: μία λέξη πολύς φόβος. Χιλιάδες παιδιά καθημερινά, πέφτουν θύματα ενδοσχολικής και όχι μόνο βίας. Γιατί λοιπόν τόσα περιστατικά και μάλιστα αρκετά σοβαρά; Βασικό ρόλο παίζει η ανατροφή των παιδιών και τα παραδείγματα που παίρνουν από το σπίτι. Για αυτό λοιπόν οι γονείς θα πρέπει να προσέχουν την συμπεριφορά τους και τους τρόπους τους μπροστά στα παιδάκια τους. Επιπλέον, οι παρέες των παιδιών θα πρέπει να είναι τέτοιες ώστε να μην τα παρασύρουν στο να κάνουν πράγματα για τα οποία θα μετανιώσουν στο μέλλον. Για παράδειγμα, να συμπεριφερθούνε άσχημα σε κάποιον συμμαθητή τους. Τέλος, μπορεί τα παιδιά να παίρνουν λάθος παραδείγματα από τα μέσα κοινωνικής δικτύωσης και τα ηλεκτρονικά παιχνίδια που τα περισσότερα παιδιά παρακολουθούν και παίζουν. Αν λοιπόν οι γονείς παρατηρήσουν διαφορά στην συμπεριφορά των παιδιών τους θα πρέπει να ρίξουν μια ματιά στο τι βλέπουν ή παίζουν. Ας προσπαθήσουμε λοιπόν όλοι μαζί να μειώσουμε τα ποσοστά των θυμάτων ενδοσχολικής βίας!

# data[].attributes.headline
Παύλος Γεωργιάδης

# data[].attributes.subject
Παύλος Γεωργιάδης

# data[].attributes.body
Η σχολική βία(bullying)αποτελεί ένα μεγάλο πρόβλημα στις μέρες μας.Λόγω της σχολικής βίας πολλά αθώα παιδιά χάνουν την ζωή τους.Όλοι πρέπει να βοηθήσουμε στο να σταματήσει η σχολική βία.

# data[].attributes.headline
Ειρήνη Βερβερίδου

# data[].attributes.subject
Ειρήνη Βερβερίδου

# data[].attributes.body
Η σχολική βία είναι ένα πολύ συχνό φαινόμενο στις μέρες μας. Βασικοί παράγοντες είναι οι εξής. Πρώτον η χρήση των κοινωνικών δικτύων από σχεδόν όλους τους εφήβους. Αυτό έχει ως αποτέλεσμα την μαζική προβολή ορισμένων άσχημων προτύπων. Δεύτερο η μίμηση αυτών τον προτύπων από εφήβους και γενικά μαθητές. Τρίτος παράγοντας είναι σίγουρα οι κακές επιρροές από παρέες και συμμαθητές. Τέλος κάποια συναισθήματα όπως ο φόβος, η ανασφάλεια, η ζήλια και άλλα. Αυτοί είναι κάποιοι από τους κυριότερους λόγους που υπάρχει ο σχολικός εκφοβισμός. Θα πρέπει να καταπολεμηθεί γρήγορα!

# data[].attributes.headline
Κορίνα Μπαξεβάνου

# data[].attributes.subject
Κορίνα Μπαξεβάνου

# data[].attributes.body
Το φαινόμενο του εκφοβισμού και της βίας στον χώρο του σχολείου παρουσιάζει αυξανόμενες διαστάσεις τόσο στην Ελλάδα όσο και στον διεθνή χώρο, ιδιαίτερα κατά τα τελευταία χρόνια.Οι κλήσεις προέρχονται κυρίως από γονείς παιδιών, τα οποία έχουν υπάρξει θύματα σχολικού εκφοβισμού. Τα παιδιά συχνά λειτουργούν καθρεφτίζοντας συμπεριφορές και συνήθειες των σημαντικών προσώπων στη ζωή τους . Τα παιδιά ψάχνουν πρότυπα, όταν δεν έχουν τους γονείς τους με αποτέλεσμα πολλές φορές αυτός ο τρόπος να οδηγεί σε εκφοβισμούς ή παραβατικές συμπεριφορές. Για αυτό ΠΡΈΠΕΙ ΝΑ ΜΙΛΆΜΕ , να μη παραμένουμε σιωπηλοί όταν αντιλαμβανόμαστε τέτοιου είδους συμπεριφορές είτε προς εμάς είτε προς κάποιον αλλον.

# data[].attributes.headline
Μαρία Κοσμίδου

# data[].attributes.subject
Μαρία Κοσμίδου

# data[].attributes.body
Στις μέρες μας ο σχολικός εκφοβισμός είναι κάτι που μας φαίνεται συνηθισμένο διότι σε όλα τα σχολεία ελληνικά και ξένα  βλέπουμε ότι στον  εκφοβισμό-bullying ,  θύτες και θύματα είναι ανήλικοι μαθητές και συχνά καταλήγουν σε πολλά προβλήματα όπως... φόβο, θλίψη, τρόμο τλπ. Κάποια είδη είναι : σωματική, λεκτική, αποκλεισμός  ατόμων από την παρέα.

# data[].attributes.attachment_caption
Κωνστσντίνος Καμπάτσικας

# data[].attributes.body
Λεκτική βία που ασκήθηκε σε 15 χρονο μαθητή...
Όποιος αναφέρει κάποιο περιστατικό δεν είναι καρφί!!!

# data[].attributes.body
Κατά τη γνώμη μου η σχολική βια δεν θα έπρεπε να συμβαίνει αλλά συμβαίνει για τον λόγο του οτι κάποιος θέλει να υπερισχύσει. Αυτό δεν θα έπρεπε να είναι δυνατό στις μέρες μας.

# data[].attributes.headline
Γαλάτου Ανδριάνα

# data[].attributes.subject
Γαλάτου Ανδριάνα

# data[].attributes.body
Tο bulling  τις περισσότερες φορές αναπτύσσεται στα σχολεία. Τι μπορούν να κάνουν οι εκπαιδευτικοί για να το περιορίσουν:
1. Να ενημερώσουν τα παιδιά για να μπορούν να το διακρίνουν.
2. Να παρέχουν ασφάλεια στο παιδί όποτε το έχει ανάγκη.
3. Να δημιουργήσουν μια σχέση εμπιστοσύνης. Έτσι όταν τα παιδιά έχουν  κάποιο πρόβλημα να μπορούν να το πουν.
4. Αν παρατηρήσουν κάποιο παιδί να το ασκεί, να ενημερώσουν αμέσως τους γονείς τόσο  του θύματος  όσο και του θύτη.
5. Ο θύτης να παραπέμπεται  στον διευθυντή και σε  ψυχολόγο.
6. Το παιδί που δέχεται το bulling να μιλήσει αμέσως στους γονείς του.

# data[].attributes.headline
Έλενα Κολοβού 

# data[].attributes.subject
Έλενα Κολοβού 

# data[].attributes.body
Καθημερινά συμβαίνουν πάρα πολλά περιστατικά ενδοσχολικής βίας.Ειδικά τα τελευταία χρόνια αυτό το πρόβλημα μεγαλώνει συνεχώς.Υπάρχουν διάφοροι λόγοι που συμβαίνουν όλα αυτά σημαντικό ρόλο παίζουν οι γονείς και πως ανατρέφουν τα παιδιά τους εννοείται μπορεί να υπάρχει και κάτι άλλο όπως οι παρέες που κάνει το παιδί και οι συμπεριφορές που μπορεί ο καθένας να επηρεαστεί. Όλοι  μπορεί να έχουν κάποιο θέμα ή κάποιο πρόβλημα όμως δεν είναι σωστό να βγάζουμε τον πόνο σε άλλους.Επίσης υπάρχουν πολλές περιπτώσεις που μπορεί ακόμα και ένας φίλος μας να μας πει να κάνουμε κάτι σε κάποιον,αυτό δεν σημαίνει επειδή μας το είπε κάποιος πάμε και το κάνουμε.Μακάρι αυτό το πρόβλημα να μειωθεί για να μην νιώθει κανένα παιδί πως μπορεί πάθει κάτι ακόμα και στο σχολείο

# data[].attributes.headline
Αχιλλεας ζωηρος:STOP ΣΤΗΝ ΒΙΑ 

# data[].attributes.subject
Αχιλλεας ζωηρος:STOP ΣΤΗΝ ΒΙΑ 

# data[].attributes.body
Προσωπική μου γνώμη  για αυτό το θέμα είναι οτι είναι πολύ κακό. Όμως όσο τα χρόνια περνάνε αντί να μειώνεται αυξάνεται και εξαπλώνεται και στο γυναικείο φύλο. Στον καιρό μας στα σχολειά γίνονται όλο και πιο πολλά τα περιστατικά. Όλοι αυτοί οι μαθητές που τα προκαλούν, συνήθως έχουν χαμηλή αυτοεκτίμηση και δεν έχουν πολύ αγάπη από του γονείς τους, για αυτό θέλουν να δείχνουν ότι είναι καλύτεροι από τους άλλους. Όλα ξεκινάνε από το σπίτι.

# data[].attributes.headline
ΙΟΡΔΑΝΙΔΗΣ ΚΩΝΣΤΑΝΤΙΝΟΣ

# data[].attributes.subject
ΙΟΡΔΑΝΙΔΗΣ ΚΩΝΣΤΑΝΤΙΝΟΣ

# data[].attributes.body
Πιστεύω ότι ο σχολικός εκφοβισμός είναι ένα πάρα πολύ σοβαρό πρόβλημα και πολλά άτομα, δεν το παίρνουν σοβαρά. Επιπλέον, τα περιστατικά αυτά έχουν αυξηθεί τα τελευταία χρόνια και δεν υπήρχε σχεδόν καθόλου εξέλιξη στο τελειωμό της. Αλλά ευτυχώς, στα προηγούμενα 2 χρόνια έχει παρατηρηθεί μεγαλύτερο ποσό εκδηλώσεων εναντίον την σχολική βία. Δυστυχώς όμως, αυτές οι εκδηλώσεις δεν είναι ακόμη τόσες πολλές.

# data[].attributes.headline
Λεωνίδας Αχμάτι

# data[].attributes.subject
Λεωνίδας Αχμάτι

# data[].attributes.body
Ένα σοβαρό θέμα που υπάρχει στα περισσότερα σχεδόν σε όλα τα σχολεία είναι η σχολική βία.Η σχολική βία προέρχεται κυρίως από μαθητές που μπορεί να έχουν οικογενειακά θέματα η και από παιδιά που έχουν υποστεί μπούλινκγ και απλά κάνουν και αυτοί το ίδιο.Ένας τρόπος με τον οποίο μειώνετε η σχολική βία είναι η παρατήρηση από την διεύθυνση, η ενημέρωση στους γονείς.

# data[].attributes.headline
Αναγνωστοπούλου Νάγια 

# data[].attributes.subject
Αναγνωστοπούλου Νάγια 

# data[].attributes.body
Σε πολλά σχολεία της Ελλάδας (και όχι μόνο) υπάρχουν πολλά θύματα σχολικής βίας. Συνήθως συναντιέται σε εφήβους και λιγότερο σε παιδιά Δημοτικού . Το κακό είναι ότι τα παιδιά τα οποία ασκούν βία σε συμμαθητές τους μέσα και έξω από το σχολείο 1)Δεν έχουν βρεθεί ποτέ στην θέση του θύματος 2)Ότι από κάπου μαθαίνουν να λύνουν τα προβλήματα τους με την βία . Για να σταματήσει αυτό το πράγμα , πρέπει εμείς    να προσεγγίσουμε  ευγενικά  αυτά τα άτομα. Με αυτόν τον τρόπο έχουμε 50% πιθανότητα να τους αλλάξουμε  συμπεριφορά .  Ελπίζω ότι άμα βοηθήσουμε αυτά τα άτομα, αυτό το θέμα θα σταματήσει .

# data[].attributes.headline
Παντελής Καζινέρης

# data[].attributes.subject
Παντελής Καζινέρης

# data[].attributes.body
ΒΙΑΙΑ ΠΑΙΔΙΑ --> ΓΟΝΕΙΣ ΕΝΟΧΟΙ

Η Σχολική βία, σωματική και λεκτική έχει αυξηθεί κατα πολύ στις μέρες μας και δυστυχώς δεν κάνουμε τίποτα γι'αυτό μόνο τα λόγια δέν βοηθάνε σε κάτι. Τα παιδιά αυτά αναζητούν την προσοχή μας και με τα λόγια ενθαρρύνουμε το παιδί να συνεχίσει να χτυπάει και να βρίζει άλλα παιδιά για να πετύχει τον στόχο του για μεγαλύτερη προσοχή.
Για να το σταματήσουμε, πρέπει να πούμε στους γονείς να δώσουν σημασία στο παιδί τους και στις δύσκολες καταστάσεις που περνάει να είναι εκεί για αυτό για να μήν νιώθει μόνο.
Για αυτήν την κατάσταση πιστεύω οτι φταίνε οι γονείς του βίαιου παιδιού. (Συνήθως αδιάφοροι γονείς.)
Πρέπει δάσκαλοι, καθηγητές, αρχές και πολιτεία να παρεμβαίνουν επιτέλους και να οδηγήσουν αυτούς τους γονείς σε ψυχολόγους